Борис Младенов-Young
И днеска в обществото като цяло…

chitanka.info

И днеска в обществото като цяло

мнозина в същност знаят, но нехаят,

че бавно ний умираме и краят

започва от самото ни начало.

От нашето зачатие насетне

годините ни, свише отредени,

се намаляват и търпят промени —

животът ден след ден ще ги отметне…

Системно, неотклонно, постепенно

отмира нещо в нас, дори в растежа

и нищо че плътта изглежда свежа,

старее, гине тялото ни тленно.

И не животът, а смъртта е тая,

която свършва, щом настъпи края!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.